पुलिस की तलाशी में कुछ नहीं मिला; 30 दिन के अंदर तीसरा ऐसा मामला
Delhi's Amrita School Gets Bomb Threat Via E-mail. Follow South Delhi's Pushp Vihar School Latest News, Reports On Dainik Bhaskar (दैनिक भास्कर)
साउथ दिल्ली के पुष्प विहार के अमृता पब्लिक स्कूल में मंगलवार सुबह ई-मेल के जरिए बम की धमकी दी गई। बम डिस्पोजल स्क्वॉड स्कूल पहुंचा और सभी बच्चों को स्कूल से बाहर निकालकर बम की तलाश की गई। हालांकि, बम स्क्वॉड की तलाशी में बम या किसी और तरह की संदिग्ध चीज नहीं मिली।इस दौरान बच्चों के माता-पिता भी उन्हें लेने स्कूल पहुंच गए।
30 दिनों के अंदर दिल्ली के स्कूलों में बम रखने की धमकी का यह तीसरा मामला है। इसके पहले 25 अप्रैल को दिल्ली-मथुरा रोड पर स्थित DPS स्कूल में ईमेल के जरिए बम रखने की धमकी मिली थी। इसके बाद 12 मई को दिल्ली के सादिक नगर के इंडियन पब्लिक स्कूल को बम से उड़ाने की धमकी मिली थी। यह भी स्कूल के ईमेल पर आई थी। दोनों मामलों में जांच में बम नहीं मिला था।
सुबह 6:33 बजे आया था ई-मेल
साउथ दिल्ली के डिप्टी कमिश्नर ऑफ पुलिस चंदन चौधरी ने बताया कि बम की धमकी का मेल सुबह 6:33 बजे आया था। इसके बाद मैनेजमेंट ने पुलिस को सूचना दी और पुलिस स्कूल में बम स्क्वॉड लेकर आई। स्क्वॉड ने पूरे स्कूल की जांच की, लेकिन कुछ नहीं मिला।
8 बजे टीचर्स ने स्टूडेंट्स के पेरेंट्स को मैसेज भेजा
स्कूल के एक टीचर ने बताया वह सुबह करीब 8 बजे असैंबली करा रही थीं, जब सभी टीचर्स को सारी एक्टिविटी रोकने को कहा गया। साथ ही उन्हें निर्देशे दिया गया कि स्टूडेंट्स को सुरक्षित तरीके से स्कूल की बिल्डिंग के बाहर ले जाएं। स्टूडेंट्स के पेरेंट्स को वॉट्सऐप के जरिए मैसेज भेजा गया कि वे जल्द से जल्द अपने बच्चों को लेने आएं। पेरेंट्स के आते ही स्टूडेंट्स को उनके साथ घर भेज दिया गया।
पेरेंट्स ने बताया कि उन्हें मैसेज में किसी बम की धमकी के बारे में नहीं बताया गया था। स्कूल पहुंचने के बाद ही जानकारी दी गई कि बम की धमकी वाला ईमेल आया है। उन्होंने कहा कि हमारे बच्चे सुरक्षित हैं, लेकिन सवाल ये हैं कि ऐसे मेल कौन भेज रहा है। इस बारे जांच में कुछ नहीं मिला, लेकिन क्या गारंटी है कि हमारे बच्चे आगे भी सुरक्षित रहेंगे।
दिल्ली के स्कूलों में बढ़ रहे बम की धमकी के मामले
एक महिला ने बताया कि उनकी बड़ी बेटी इंडियन पब्लिक स्कूल में पढ़ती है, जिसे बीते कुछ दिनों में दो बार बम रखे होने की जानकारी मिली है। उन्होंने कहा कि इतने दिन हो गए, लेकिन अब तक स्कूल प्रशासन और पुलिस को ये पता नहीं चला है कि इसके पीछे कौन था। इंडियन पब्लिक स्कूल में 12 मई के अलावा पिछले साल नवंबर में भी बम रखे होने का फर्जी कॉल आया था।
ये खबरें भी पढ़िए...
पटना एयरपोर्ट को बम से उड़ाने की धमकी:बम स्क्वॉड की टीम ने चलाया सर्च ऑपरेशन
करीब 1 महीने पहले पटना एयरपोर्ट को बम से उड़ाने की धमकी दी गई थी। एयरपोर्ट डायरेक्टर अंचल प्रकाश के मोबाइल पर पर एक अंजान नंबर से कॉल आया था। कॉलर ने एयरपोर्ट को बम से उड़ाने की धमकी दी थी। युवक से कुछ सेकंड ही फोन पर बात हुई। इसके बाद फोन कट गया। इसके बाद उन्होंने पुलिस को सूचना दी। इस कॉल के बाद एयरपोर्ट अथॉरिटी के बीच हड़कंप मच गया।​ यहां पढ़ें पूरी खबर...​​​​​​
बम ब्लास्ट में बीएमपी जवान का हाथ उड़ा: बम को डिफ्यूज करने के दौरान हादसा
कोतवाली थाना में तैनात एक जवान का बम डिफ्यूज करने के दौरान हाथ उड़ गया। इस हादसे में दो जवान बुरी तरह से जख्मी हो गए हैं। दरअसल, किरानी घाट स्थित फल्गु नदी के पास बम बरामद किया था। उसी बम को डिफ्यूज करने के दौरान यह हादसा हुआ। पूरी खबर यहां पढ़ें...